Diari Oficial de la Generalitat Valenciana


Sumari del DOGV 5255, del 10-05-2006 (2006/5308)

RESOLUCIÓ de 20 d'abril de 2006, del director gerent de l'Agència Valenciana de Salut, per la qual es convoquen beques d'Informàtica i Telecomunicacions per a l'any 2006.
--------------------------------------------------------------------------------------------------------------------------------------------------------------------------

### Dades del document

Número de DOGV
:   5255

Data del DOGV
:   10-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/5308


Data del document
:   20-04-2006

Organisme emissor
:   Agència Valenciana de Salut

Tipus de document
:   Resolució

Descriptors 

:   * suport econòmic
    * professió de la informàtica
    * assignació per estudis
    * ajuda pública
    * telecomunicació

RESOLUCIÓ de 20 d'abril de 2006, del director gerent de l'Agència Valenciana de Salut, per la qual es convoquen beques d'Informàtica i Telecomunicacions per a l'any 2006. [2006/X5308]  
L'Agència Valenciana de Salut, en el marc de la política dirigida a la millora i especialització d'estudiants universitaris, convoca la concessió de cinc beques per a l'accés a la realització de pràctiques professionals, en les seues distintes especialitats, dins de l'àmbit de la informàtica sanitària.  
Fent ús de les facultats que em conferixen el Decret 25/2005, de 4 de febrer, del Consell de la Generalitat Valenciana, pel qual s'aproven els estatuts reguladors de l'Agència Valenciana de Salut, i segons el que establix el Decret 108/1992, de 6 de juliol, del Govern Valencià, pel qual es regula la concessió de beques, resol:   
Primer  
Convocar cinc beques per al foment de la formació complementària dels becats, a través de la participació en projectes informàtics i de telecomunicacions en curs de realització a l'Agència Valenciana de Salut, sense perjudici del que preveu la disposició addicional primera.   
El període de duració de les beques comprén des del dia d'incorporació, que serà dins dels tres dies següents a la notificació i mai anterior a l'1 de juliol, fins al 31 de desembre de 2006, i es poden prorrogar fins el 30 de juny de 2007 condicionat a l'existència de consignació pressupostària, adequada i suficient, en l'exercici 2007.  
Les beques s'estructuren en dos blocs temàtics: beques per a projectes d'informàtica i beques per a projectes de telecomunicacions.   
Segon  
Les bases i el model de sol·licitud per a esta convocatòria són les aprovades per una orde de la Conselleria de Sanitat, per a la convocatòria de beques d'Informàtica i Telecomunicacions de l'Agència Valenciana de Salut de l'any 2006.   
Tercer  
El termini per a la presentació de sol·licituds és de 15 dies hàbils comptadors des de l'endemà de la publicació d'esta resolució en el Diari Oficial de la Generalitat Valenciana.  
DISPOSICIONS ADDICIONALS  
Primera  
Si hi haguera un increment de l'import de l'aplicació pressupostària 52.64.52.6970.879.12.SH i línia de subvenció T2869 o equivalent, per a l'exercici 2006, s'augmentaria el nombre de beques convocades que permeta el crèdit disponible d'eixa línia després de l'increment pressupostari.  
Segona  
Contra esta resolució, i d'acord amb l'article 27.2, del Decret 25/2005, de 4 de febrer, del Consell de la Generalitat, pel qual s'aproven els estatuts reguladors de l'Agència Valenciana de Salut, pot interposar-se un recurs d'alçada davant el conseller de Sanitat en el termini d'un mes des de la publicació, en els termes previstos en els articles 110 i 114 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú.   
DISPOSICIÓ FINAL  
Esta resolució entra en vigor l'endemà de la publicació en el Diari Oficial de la Generalitat Valenciana.  
València, 20 d'abril de 2006.. El director gerent: Manuel Cervera Taulet.